ตลท.สั่งปรับ 3 โบรกฯใหญ่เหตุไม่ปฏิบัติตามกฎของตลาดหลักทรัพย์ฯ
ตลท.ได้ดำเนินการทางวินัยกับบริษัทสมาชิกจำนวน 3 ราย และเจ้าหน้าที่รับอนุญาตจำนวน 6 รายจากการกระทำอันเป็นการฝ่าฝืนหรือไม่ปฏิบัติตามข้อกำหนดของตลาดหลักทรัพย์ฯ
21 ธ.ค. 2558

ตลาดหลักทรัพย์แห่งประเทศไทย ระบุว่า ตลท.ได้ดำเนินการทางวินัยกับบริษัทสมาชิกจำนวน 3 ราย และเจ้าหน้าที่รับอนุญาตจำนวน 6 รายจากการกระทำอันเป็นการฝ่าฝืนหรือไม่ปฏิบัติตามข้อกำหนดของตลาดหลักทรัพย์ฯ โดยมีรายละเอียดดังนี้
บริษัทหลักทรัพย์ เอเซีย พลัส จำกัด
1.     กรณีบริษัทจ่ายค่าขายหลักทรัพย์ให้กับลูกค้าโดยที่ลูกค้ายังไม่ได้ชำระค่าซื้อหลักทรัพย์นั้น บริษัทมีการจ่ายค่าขายหลักทรัพย์ให้กับลูกค้าโดยที่ลูกค้ายังไม่ได้ชำระค่าซื้อหลักทรัพย์นั้น อันเป็นการฝ่าฝืนหรือไม่ปฏิบัติตามข้อ 17 (1) ของข้อบังคับตลาดหลักทรัพย์ฯ เรื่องข้อกำหนดเกี่ยวกับสมาชิก ประกอบกับข้อ 7 (1) วรรคสองของข้อบังคับตลาดหลักทรัพย์ฯ เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด
ดังนั้น ตลาดหลักทรัพย์ฯ ให้ดำเนินการทางวินัยด้วยการปรับเป็นเงินจำนวน 450,000 บาท (สี่แสนห้าหมื่นบาทถ้วน)
2.    กรณีบริษัทไม่ได้เปิดเผยให้ลูกค้าทราบถึงลักษณะที่อาจก่อให้เกิดความขัดแย้งทางผลประโยชน์ (Conflict of Interest)เมื่อให้คำแนะนำหรือคำปรึกษาเกี่ยวกับการลงทุนในหลักทรัพย์ของตนเองหรือบริษัทที่มีส่วนเกี่ยวข้องกับตนเอง ผู้แนะนำการลงทุนของบริษัทไม่ได้เปิดเผยให้ลูกค้าทราบถึงลักษณะที่อาจก่อให้เกิดความขัดแย้งทางผลประโยชน์ (Conflict of Interest) เมื่อให้คำแนะนำหรือคำปรึกษาเกี่ยวกับการลงทุนในหลักทรัพย์บริษัท เอเซีย พลัส กรุ๊ป โฮลดิ้ง จำกัด (มหาชน) “ASP” ซึ่งเป็นหลักทรัพย์ที่มีส่วนเกี่ยวข้องกับบริษัทอันเป็นการฝ่าฝืนหรือไม่ปฏิบัติตามข้อ 17 (1) ของข้อบังคับตลาดหลักทรัพย์ฯ เรื่องข้อกำหนดเกี่ยวกับสมาชิก และข้อ 40 ของข้อบังคับตลาดหลักทรัพย์ฯ เรื่อง การซื้อขาย การชำระราคาและการส่งมอบหลักทรัพย์ในตลาดหลักทรัพย์ ประกอบกับข้อ 84 วรรคสองของประกาศตลาดหลักทรัพย์ฯ เรื่องวิธีปฏิบัติที่เกี่ยวกับการซื้อขาย การชำระราคาและการส่งมอบหลักทรัพย์ในตลาดหลักทรัพย์
ตลาดหลักทรัพย์ฯ ให้ดำเนินการทางวินัยด้วยการปรับเป็นเงิน 10,000 บาท (หนึ่งหมื่นบาทถ้วน)
 
บริษัทหลักทรัพย์ ฟินันเซีย ไซรัส จำกัด (มหาชน)
     1.     กรณีบริษัทจ่ายค่าขายหลักทรัพย์ให้กับลูกค้าโดยที่ลูกค้ายังไม่ได้ชำระค่าซื้อหลักทรัพย์นั้นบริษัทมีการจ่ายค่าขายหลักทรัพย์ให้กับลูกค้าโดยที่ลูกค้ายังไม่ได้ชำระค่าซื้อหลักทรัพย์นั้น อันเป็นการฝ่าฝืนหรือไม่ปฏิบัติตามข้อ 17 (1) ของข้อบังคับตลาดหลักทรัพย์ฯ เรื่องข้อกำหนดเกี่ยวกับสมาชิก ประกอบกับข้อ 7 (1) วรรคสองของข้อบังคับตลาดหลักทรัพย์ฯ เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด ดังนั้นตลาดหลักทรัพย์ฯ ให้ดำเนินการทางวินัยด้วยการปรับเป็นเงินจำนวน 140,000 บาท (หนึ่งแสนสี่หมื่นบาทถ้วน)
    2. กรณีบริษัทไม่จัดให้มีมาตรการแก้ไขความผิดพลาดในการซื้อขายหลักทรัพย์ของบริษัทตนเองที่เหมาะสมและชัดเจน เพื่อไม่ให้บริษัทเป็นผู้ถือหลักทรัพย์ของตนเอง บริษัทไม่จัดให้มีมาตรการแก้ไขความผิดพลาดในการซื้อขายหลักทรัพย์ของบริษัทตนเองที่เหมาะสมและชัดเจน เพื่อไม่ให้บริษัทเป็นผู้ถือหลักทรัพย์ของตนเอง อันเป็นการฝ่าฝืนหรือไม่ปฏิบัติตามข้อ 17 (1)ของข้อบังคับตลาดหลักทรัพย์ฯ เรื่อง ข้อกำหนดเกี่ยวกับสมาชิก และข้อ 40 ของข้อบังคับตลาดหลักทรัพย์ฯเรื่อง การซื้อขาย การชำระราคา และการส่งมอบหลักทรัพย์ในตลาดหลักทรัพย์ ประกอบกับข้อ 84 (2)ของประกาศตลาดหลักทรัพย์ฯ เรื่อง วิธีปฏิบัติที่เกี่ยวกับการซื้อขายการชำระราคาและการส่งมอบหลักทรัพย์ในตลาดหลักทรัพย์ ดังนั้นตลาดหลักทรัพย์ฯ ให้ดำเนินการทางวินัยด้วยการปรับเป็นเงินจำนวน 10,000 บาท (หนึ่งหมื่นบาทถ้วน)
3.    กรณีบริษัทไม่ได้เปิดเผยให้ลูกค้าทราบถึงลักษณะที่อาจก่อให้เกิดความขัดแย้งทางผลประโยชน์ (Conflict of Interest)เมื่อให้คำแนะนำหรือคำปรึกษาเกี่ยวกับการลงทุนในหลักทรัพย์ของตนเองหรือบริษัทที่มีส่วนเกี่ยวข้องกับตนเองผู้แนะนำการลงทุนของบริษัทไม่ได้เปิดเผยให้ลูกค้าทราบถึงลักษณะที่อาจก่อให้เกิดความขัดแย้งทางผลประโยชน์ (Conflict of Interest) เมื่อให้คำแนะนำหรือคำปรึกษาเกี่ยวกับการลงทุนในหลักทรัพย์บริษัทหลักทรัพย์ฟินันเซีย ไซรัส จำกัด (มหาชน) “FSS” ซึ่งเป็นหลักทรัพย์ของบริษัท อันเป็นการฝ่าฝืนหรือไม่ปฏิบัติตามข้อ17 (1) ของข้อบังคับตลาดหลักทรัพย์ฯ เรื่อง ข้อกำหนดเกี่ยวกับสมาชิก และข้อ 40ของข้อบังคับตลาดหลักทรัพย์ฯ เรื่อง การซื้อขาย การชำระราคา และการส่งมอบหลักทรัพย์ในตลาดหลักทรัพย์
ประกอบกับข้อ 84 (3) ของประกาศตลาดหลักทรัพย์ฯ เรื่อง วิธีปฏิบัติที่เกี่ยวกับการซื้อขายการชำระราคาและการส่งมอบหลักทรัพย์ในตลาดหลักทรัพย์ ดังนั้นตลาดหลักทรัพย์ฯ ให้ดำเนินการทางวินัยด้วยการปรับเป็นเงิน 60,000 บาท (หกหมื่นบาทถ้วน)
 
บริษัทหลักทรัพย์ เอเชีย เวลท์ จำกัด
    บริษัทมีการจ่ายค่าขายหลักทรัพย์ให้กับลูกค้าโดยที่ลูกค้ายังไม่ได้ชำระค่าซื้อหลักทรัพย์นั้น อันเป็นการฝ่าฝืนหรือไม่ปฏิบัติตามข้อ 17 (1) ของข้อบังคับตลาดหลักทรัพย์ฯ เรื่องข้อกำหนดเกี่ยวกับสมาชิก ประกอบกับข้อ 7 (1) วรรคสองของข้อบังคับตลาดหลักทรัพย์ฯ เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด ดังนั้นตลาดหลักทรัพย์ฯ ให้ดำเนินการทางวินัยด้วยการปรับเป็นเงินจำนวน 170,000 บาท (หนึ่งแสนเจ็ดหมื่นบาทถ้วน)
 
เจ้าหน้าที่รับอนุญาตของบริษัทหลักทรัพย์ แอพเพิล เวลธ์ จำกัด (มหาชน)
เจ้าหน้าที่รับอนุญาตของบริษัทจำนวน 6 รายไม่ควบคุมการสั่งซื้อหลักทรัพย์ของลูกค้าในขณะใดขณะหนึ่งไม่ให้เกินวงเงินที่กำหนดอันเป็นการฝ่าฝืนหรือไม่ปฏิบัติตามข้อ 23 (1) ของประกาศตลาดหลักทรัพย์ฯ เรื่องบุคคลที่เกี่ยวข้องในระบบการซื้อขาย ประกอบกับข้อ 5 วรรคหนึ่งของข้อบังคับตลาดหลักทรัพย์ฯ เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด ตลาดหลักทรัพย์ฯ ให้ดำเนินการทางวินัยด้วยการภาคทัณฑ์เจ้าหน้าที่รับอนุญาตจำนวน 1 รายเป็นระยะเวลา 1 ปี และอีก 5 รายเป็นระยะเวลา 6 เดือน นับแต่วันที่ 16 พฤศจิกายน 2558